Hekkingen fyr

Hekkingen fyr er et innseilingsfyr i Malangen på nordsiden av Senja i Troms. Fyret nås fra sjøen og det er kai for mindre båter.

Fyrkommisjonen uttalte i 1840 at det burde opprettes et fyr på Hekkingen og fyret ble tent 24. september 1859 med en fyrlykt levert fra Nes jernverk ved Tvedestrand. Selve fyrbygget er et halvannen etasjes trehus med fyrtårnet i nørdøstgavlen. Hekkingen fyr var opprinnelig en familiestasjon, men ble omgjort til tørnstasjon i 1962. Det ble i den forbindelse også satt opp et radiofyr samt bygget en bolig rett ved fyrhuset. Fyret har en lysvidde på 14,6 nm.

I 2000 fredet Riksantikvaren fyret og de tilhørende bygningene. Fyret ble automatisert i 2005 som et av de siste langs kysten.

Hekkingen fyr er et av de eldste i Nord-Norge og anses som viktig for innseilingen til Tromsø. Det har målestasjon for Meteorologisk institutt.

250px|left|thumb|Hekkingen fyr fra båt.
250px|left|thumb|Utsikt fra fyrtårn.

 Referanser 

Litteratur
Ellingsve, Eli Johanne (2012): Ishavsfyr

Eksterne lenker
 Norsk fyrhistorisk forening


Kategori:Fyr i Troms
Kategori:Kulturminner i Senja
Kategori:Byggverk i Senja
Kategori:Byggverk fullført i 1859
Kategori:1859 i Norge
Kategori:Samferdsel i Senja
Kategori:Artikler i sjøfart-prosjektet